***Summit Entertainment*** ir ASV kino producēšanu un izplatīšanas kompānija. Tas ir *Lionsgate Films* zīmols, kas pieder *Lionsgate Entertainment* un kura galvenā mītne atrodas Santamonikā, Kalifornijā.

Vēsture
-------

Kinokompānijas oriģinālais logotips (1996—2007).
*Summit Entertainment* 1991. gadā dibināja filmu producenti Bernds Aisingers, Arnons Milčans un Endrjū G. Vajna (kinokompāniju *Carolco Pictures* un *Cinergi* īpašnieks), lai nodrošinātu filmu izplatīšanu ārpus ASV. 1993. gadā kompānijas saucās *Summit Entertainment LP* un tā nodarbojās ar filmu izplatīšanu un tirdzniecību. Līdz 1995. gadam viņi producēja un līdzfinansēja filmas, bet sākot ar 1997. gadu viņi uzsāka pilnībā finansēt filmas. Viens no kinokompānijas pirmajiem panākumiem bija filma "Amerikāņu Pīrāgs", ko *Summit* izplatīja ārpus angliski runājošajām teritorijām. 2006. gadā tā kļuva par neatkarīgu kinostudiju ar vairāk nekā miljardu dolāru lielu finansējumu, ko atbalstīja Merila Linča.

Pēc virknes kases izgāšanas, tostarp ar filmām "P2", "Nekad nepadodies" un "Seksa brauciens (*Sex Drive*), *Summit* guva panākumus 2008. gada novembrī, izdodot filmu "Krēsla", pusaudžu romāna ekranizāciju par vampīriem, pēc Stefanijas Meieres tāda paša nosaukuma romāna motīviem, kas visā pasaulē nopelnīja 408 773 703 ASV dolāru. 2009. gada pavasarī *Summit* izdeva filmu "Pareģojums", kinokompānijas otro filmu, kas ierindojās 1. vietā starp ienesīgākajām filmām un visā pasaulē nopelnīja 182 492 056 ASV dolāru.

2009. gada novembrī *Summit* izdeva filmas "Krēsla" turpinājumu "Jauns mēness", kas arī balstīts uz populāro Stefanijas Meieres romānu, atkal uzstādot jaunus kases ieņēmumu rekordus, pirmajās trīs dienās nopelnot 142 839 137 ASV dolāru. 2010. gada jūnijā *Summit* izdeva "Krēslas" sērijas trešo filmu "Aptumsums". Tā kļuva par pirmo filmu sērijā, kuras mājas kases ieņēmumi pārsniedza 300 miljonu dolāru robežu.

2008. gadā *Summit Entertainment* ieņēma astoto vietu starp pelnošākajām studijām ar 226,5 miljonu dolāru peļņu, gandrīz pilnībā pateicoties "Krēslas" filmu sērijas izdošanai. 2009. gadā *Summit* ieņēma 7. vietu starp pelnošākajām studijām ar 482,5 miljonus ASV dolāru peļņu.

Starp citām zināmām *Summit Entertainment* izdotām filmām ir "Sapieris" (2008), par kuru *Summit* ieguva savu pirmo Amerikas Kinoakadēmijas balvu kategorijā "Labākā filma", *Next Day Air* (2009), animācijas filma "Astrozēns" (*Astro Boy*, 2009), pusaudžu šausmu filma "Slaktiņš meiteņu biedrībā" (2009), "Izredzētie" (2009), *Bandslam* (2009), "Vēstules Džuljetai" (2010), "RED aģenti: atvaļināti un sevišķi bīstami" (2010), kas nominēta Zelta globusa balvai, un "Endera spēle" (2013).

2009. gada 1. februārī paziņoja, ka *Lionsgate* iegādāsies *Summit Entertainment*, kā arī tās sešu filmu bibliotēku un tiesības uz "Krēslas" filmu sēriju, taču divas dienas vēlāk šīs apvienošanās sarunas pārtrauca. 2012. gada 13. janvārī *Lionsgate* oficiāli iegādājās *Summit Entertainment* par 412,5 miljoniem ASV dolāru. *Lionsgate* turpina izmantot *Summit Entertainment* kā zīmolu.

Atsauces
--------

1. ↑  "Summit Entertainment LLC", *BusinessWeek*. Retrieved November 24, 2008.
2. 1 2 3  Molloy, Claire (2010), p. 16. *Memento*. ISBN 978-0-7486-3771-3. Edinburgh University Press. Retrieved November 14, 2010.
3. ↑  Barnes, Brooks, *For Studio, Vampire Movie Is a Cinderella Story*, *New York Times*, November 19, 2009. Retrieved November 24, 2008.
4. ↑  *TOP OPENING GROSSES BY DAYS IN RELEASE*, *Box Office Mojo*, March, 2016.
5. ↑  «2008 Studio Market Share». Box Office Mojo. Skatīts: 2011. gada 30. decembris.
6. ↑  «2009 Studio Market Share». Box Office Mojo. Skatīts: 2011. gada 20. decembris.
7. ↑  Waxman, Sharon, *Lionsgate May Buy Summit Archived 2018. gada 21. septembrī,* Wayback Machine *vietnē.*, *The Wrap*, February 1, 2009. Retrieved August 22, 2010.
8. ↑  Spelling, Nicole, "'Twilight' studio Summit unlikely to merge with Lionsgate Archived 2012. gada 8. jūlijā, at Archive.is", The Hollywood Insider, February 3, 2009. Retrieved August 22, 2010.
9. ↑  "It's Official: Lionsgate Has Acquired Summit Entertainment for $412.5 Million Archived 2014. gada 5. septembrī, *Wayback Machine* vietnē.", ComingSoon.net, January 13, 2012. Retrieved January 13, 2012.

Ārējās saites
-------------

* Oficiālā tīmekļa vietne (mūsdienās pāradresēta uz *Lionsgate* tīmekļa vietni)